Koordinatar: 60°22′26.299″N 5°21′33.984″E﻿

Sentralblokka Haukeland universitetssjukehus frå sør
Laboratoriebygget midt i biletet. Sentralblokka til høgre. Bygg for biologiske basalfag til venstre. Apotek/Verkstedbygg nedst.
Foto:
Svein Harkestad
 

Barneklinikken 
Foto:
Svein Harkestad
 

Gamle Hovedbygg 
Foto:
Svein Harkestad
 

Kvinneklinikken 
Foto:
Svein Harkestad
 

Administrasjonsbygget 
Foto:
Svein Harkestad
 

Gamle Gades 
Foto:
Svein Harkestad
 

Haukeland hotell ved Haukeland universitetssjukehus 
Foto:
Svein Harkestad
 

Parkbygget (Kreftavdeling)
Foto:
Svein Harkestad
 

**Haukeland universitetssjukehus** er eit sjukehus i Årstad bydel i Bergen kommune. 

Tidlegare heitte sjukehuset *Haukeland Sykehus* og var ein av elleve institusjonar som vart slått saman til Helse Bergen HF gjennom sjukehusreforma i 2002. I dag er Helse Bergen HF den juridiske nemninga på føretaket, medan namnet Haukeland universitetssjukehus blir brukt om alle einingar i alle samanhengar som har med pasientbehandling å gjere. 
Haukeland universitetssjukehus har ansvar for spesialisthelsetenesta i Bergen og 22 nabokommunar i Midthordland, Nordhordland, Voss og delar av Hardanger.

Oppgåver
--------

I tillegg til pasientbehandling, blir det drive ei omfattande forskings- og undervisningsverksemd ved sjukehuset. Haukeland universitetssjukehus har Norges nest største medisinske forskingsmiljø, berre Oslo universitetssykehus har større forskingsaktivitet innan medisin- og helsefag. Haukeland har ei rekkje kompetansesenter og spesialfunksjonar på både nasjonalt og regionalt plan.
Om lag to tusen studentar har kvart år delar av utdanninga si på sjukehuset.

Historie
--------

Haukeland universitetssjukehus ligg i bydelen Årstad i Bergen kommune, på området til gamle Haukeland gård. Det som den gongen heitte Haukeland sykehus var ei vidareføring av Bergen kommunale sykehus frå 1754 på Engen i Bergen. Haukeland gård vart kjøpt av Bergen kommune i 1897. Victor Nordan var arkitekt og 2. januar 1912 opna Haukeland sykehus dørene for dei første pasientane. Frå 17. januar same år var det nye sjukehuset i full drift.
Haukeland var den gongen eit lokalsjukehus for Bergen og det var kampen mot infeksjonane som hadde hovudfokus. I opningsåret behandla Epidemisk avdeling heile 1012 difteripasientar. 

Sjukehusområdet har heile tida blitt bygd ut, endra og bygd om. I nyare tid vart den største utbygginga gjort i perioden 1971 til 1983, då Sentralblokken på 125 000 kvadratmeter vart oppført.
Dei seinare åra har blant anna Haukeland hotell, Laboratoriebygget og Parkbygget kome til. I 2020 skal Haukeland universitetssjukehus sitt nye barne- og ungdomssenter stå ferdig.

Kjelder
-------

* *Denne artikkelen er omsett frå «Haukeland Universitetssykehus» frå Wikipedia på bokmål, den 24. april 2012.*
* *Artikkelen viser til fylgjande kjelde: Janssen, Carl W.; Haukeland sykehus, en medisinsk hjørnestein siden 1912, Bergen 2001, ISBN 82-514-0624-2*

Bakgrunnsstoff
--------------

 Commons har multimedium som gjeld: **Haukeland universitetssjukehus**

* 

* Haukeland universitetssjukehus i kulturminnesok.no, nettstaden til Riksantikvaren
* Helse Bergen HF, Haukeland universitetssjukehus
* Store Norske Leksikon om Haukeland universitetssjukehus
* Haukeland på Facebook
* Haukeland på twitter
* Foto: Haukeland på Flickr

|  |  |
| --- | --- |
| Autoritetsdata | 
* WorldCat
* BIBSYS
* VIAF
* LCCN
* ISNI
* NKC

 |